AVADES VANA TESTAMENTI
Taaniel, 2.osa David Pawson
Taanieli 2. osas on täiesti erinev atmosfäär.
Taanieli 1.-6. peatükke on väga kerge mõista.
Taanieli 7.-11. peatükid on väga erinevad.
Me liigume lihtsast keerulisse.
Liigume esimesest isikust kolmandasse isikusse.
Nüüdsest on mina Taaniel. Ta kirjutasb ise endast ja
oma tulevikuvisioonidest. Me lülitume enamasti aramea
keeles kirjutatult enamasti heebrea keeles kirjutatule.
Me liigume ossa, mis on esmajoones Jumala rahvale mõeldud.
Ma ei näitaks Taanieli 7.-12. peatükki uskmatule.
Siis läheks täitsa hulluks.
Me liigume Taanieli elust tema tulevikunägemustesse.
Ta teeb ainulaadseid detailseid tulevikuprognoose, mis on täpsed
ja õige järjestusega ajalooliste sündmuste valguses.
See on lihtsalt ajalugu, mis on üles kirjutatud enne selle toimumist.
See on üks kõige erakordsemaid näiteid
ajaloost, mis on kirjutatud enne selle toimumist.
See annab meile 2 vihjet. Esiteks, Jumal teab tulevikku.
Ta teab nii olevikku kui ka tulevikku.
Ka Jumal ei saa muuta minevikku. Ta saab aga muuta tulevikku.
Jumal suudab ette näha. Ta teab, kui palju sünnipäevi saab sul
enne surma olema. Laul 139 ütleb, et Jumal luges ära sinu elupäevad
enne, kui sa sündisid. See on Jumal. Inimene ei ole võimeline
seda teadma, kuid Jumal on. Jumal mitte ainult ei tea
tulevikku, vaid ka kujundab seda. See ei tähenda, et kõik oleks
ette määratud ja planeeritud. See oleks fatalism.
Selles on väga õrn tasakaal.
Me peame leidma väite Estri raamatust.
Mordekai ütluse Estrile:"Kui sina ei täida Jumala plaani, siis teeb
seda keegi teine." Võtame näiteks Judas Iskarioti. Talle ei olnud
ette määratud Jeesust reeta. Oli vältimatu, et keegi pidi seda
tegema. Jeesus ütles:"Inimesepoeg peab saama reedetud."
Tuleb olla ettevaatlik jumaliku suveräänsuse ja inimese vastutuse
vahelise tasakaalu leidmisel. Kõik ei ole ette määratud.
Jumal teab asju ja tal on palju rohkem vaba tahet kui meil.
Ta võib sündmusi kujundada. See tundub olema nagu malemäng.
Kui ma mängiksin maletšempioni vastu, siis tema võidaks, kuid
mina olen vaba ise käike tegema, kuid ta võib siiski võita.
Jumala suveräänsuses on paindlikkus.
Seda peame väga väärtuslikuks pidama. Kui me seda ei tee,
siis jõuame islamisse, kus kõik on ette määratud.
Seega ei ole see fatalism, kuid siiski on tegemist jumaliku
suveräänsusega. Jumal teab tulevikku, kuid suudab seda vormida.
MIda me iganes ei teeks, suudab Jumal ikka oma plaani ellu viia.
See teeb prohveteeringu võimalikuks.
Vaadates tulevikunägemuste hulka Taanieli 7.-12. peatükkides,
pean ma segaduse vältimiseks teile selgitama.
"Boy am I confused," nagu ütles üks ameerika tudeng, kellel oli
BAIK särgil. Talt küsiti, mida see tähendab?
"Boy I am confused. Ma olen segaduses."
-Sa kirjutasid confused valesti. -Kuna olen nii segaduses!
Püüan teile seda selgitada. Esiteks peab silmas pidama,
et 7.-12 peatükid ei ole järgnevad. Ei ole üksteisele järgnevate
sündmuste liini. See on küll lih- tne, kuid pidage seda meeles.
Neid peatükke lugedes ei loe te tulevikusündmuste järgnevust.
Tegemist on eraldiseisvate tulevikunägemustega.
Teiseks ei ole nad üksteisele järgnevad. Ei saa öelda, et
8. peatüki nägemus järgneb 7. peatüki nägemusele.
Need on segi aetud. Kolmandaks ei ole neil sama ulatus.
Eraldiseisvad nägemused ei alga ega lõpe samas punktis.
See jällegi ajab inimesed segadusse.
Teisisõnu me peame igat nägemust eraldi lugema
ja siis selle õigesse kohta sobitama.
Seega ei ole nad ühel kestval joonel, nad ei ole üksteisele
järgnevad. Nad ei alga ega lõpe samas punktis.
Olles rääkinud, mida nad ei ole, räägime, mida nad on.
Esiteks varieeruvad nad kestvuselt.
Mõned neist katavad väga lühikest tulevikuaega,
mõned väga pikka. Seega on neil erinev aja pikkus.
Seega ei saa neid lihtsalt hõlpsasti kokku sobitada.
Nad on osaliselt kattuvad. Seega võib olla üks pikk nägemus,
mis räägib pikast ajaperioodist ja sellele järgneb lühem nägemus,
mis kattub sellega ja kirjeldab seda deailsemalt.
Seega on küllaltki palju kattumist. Nüüd tuleb tõeliselt raske osa.
Nad hõlmavad 2 perioodi, millest mõlemad lõpevad koos.
Nad räägivad ajast enne Kristust ja ajast pärast Kristust.
Mõlemas perioodis lõpeb nägemus Kristuse tulemisega.
Selle perioodi nägemused on lõpuaegadest.
On lõpuajad enne Kristust ja lõpuajad pärast Kristust.
Vaadates oma teleskoopi, näeb ta 2 perioodi, ja ei mõista lõhet
nende vahel. Kas te mäletate, kui me Jesajat käsitlesime?
Siis oli lõhe. See on nagu ta oleks oma teleskoobiga näinud 2 mäetippu.
Üks on teise ees. Madalam on ees.
Samas ta ei saa aru, kui kaugel need mäetipud teineteisest on.
Kui te teleskoobiga 2 mäetippu vaatate, siis te ei näe midagi
sellest, mis esimese mäe varju jääb.
Kas suudate jälgida? Vaatame seda diagrammi.
Ta nägi kõike, mis viis esimese mäe tipuni,
kuid ta võis ainult väikest osa näha teisest tipust.
Kas suudate jälgida? Ta võis näha alates omaenese
elupäevadest ja tema prohveteering algas 6 aastat pärast tema surma.
Ta suutis näha üles Kristuse tulekuni,
kuid ta ei suuda näha midagi, mis on pärast Kristuse I tulekut.
Samas suudab ta näha natuke teise tulemise lõppu.
Nagu enamik Vana Testamendi prohveteid, et suutnud ta hoomata,
kui pikk oli vahemaa nende 2 tipu vahel.
Ta nägi seda kõike kui ühte tulevast sündmust.
Ta nimetas selle kuningriigiks. Ta ei mõistnud, et kuningriik
tuleb kahe etapina, sest kuningas tuleb 2 korral.
Meie praegu mõistame seda, kuid nemad seda ei näinud.
Võime näha, et ta suutis näha kõike Kristuse-eelse aja lõpuni
ja viimast osa Kristusejärgse aja lõpust.
Seega on meil ennustus sündmustest, mis viivad kuninga esimese tulekuni
ja sündmused, mis viivad teise tulekuni. On kõige hämmastavam,
et mõlemad sündmusteseeriad on peaaegu identsed.
Etteruttavalt võime öelda, et ilmub tõeline õudus mõlemas perioodis.
Esimesel perioodil tuleb mees nimega Antiochus Epiphanes
ja teisel perioodil on selleks antikristus.
Need 2 on tähelepanuväärselt sarnased.
Teisisõnu uurides sündmusi, mis, viivad Kristuse esimese tulekuni,
võite heita pilku sündmustesse, mis viivad teise tulekuni.
See kõik on natuke keeruline, kuid ma püüan seda lahti seletada.
Seda lugedes suudate seda siis hoolega uurida ja
kõike kokku sobitada. Seega ajalugu on jaotatud eKr ja pKr.
Tegelikult ei meeldi juutidele lühend AD - Anno Domini.
Sellepärst kasutavad nad tähti CE - common era,
mis on ühine nii juutidele kui kristlastele.
Tegelikult nimetavad nad seda BCE - enne ühist ajastut
ja CE - ühine ajastu. Meie nimetama seda enne Kristust ja Anno Domini.
eKr ja AD, sest Tema esimene tulek lõhestas ajaloo kaheks.
Tema teine tulek lõpetab ajaloo.
Ma arvan, et see kõik on üsna keeruline, kuid see aitab teil
mõelda enne, kui asume tegeliku asja juurde.
Vaatame järgmist diagrammi. See, mida ta oma esimeses
nägemuses, Nebukadnetsari unenäos nägi, oli inimese loodud
kuningriikide jada, mis muutusid üha kehvemateks.
Alates kuldsest kuningast (pea) läbi hõbeda, raudse kuni
savijalgadeni. Inimlike kuning- riikide jada, mis viib jumaliku
kuningriigi sisseõnnistamisele. Seega on meil babüloonlased,
pärslased, meedlased, kreeklased ja roomlased.
Viimase, Rooma imperiumi, ajal tuli kuningas.
Taaniel arvas, et jumalik kuningriik võetakse täielikult üle inimlike
kuningriikide poolt. Ta ei saanud aru, et jumalik kuningriik saab
olema maal kõrvuti inimlike kuningriikidega.
Siin ta nägi seda teist tippu peaaegu esimese osana.
Ta ei adunud, et vahepeal oli lõhe.
Meie elame selles lõhes, elame jumalikus kuningriigis.
Samas on siin ikka veel inimlikud kuningriigid nagu Venemaa, Hiina
ja Ameerika. Ühel päeval saab olema ainult üks kuningriik.
Siin on tegemist kattumisega, mida Taaniel ei näinud.
Kas mäletate seda visiooni koletisest?
Seda nägi ta Nebukadnetsari kohta.
Ta nägi, kuidas kogu see hiiglane komistades kukkus,
sest ta nägi kivi kaljust. Kivi, mida inimene oli puudutanud.
See kivi purustas selle hiiglase jalust ja kõik see
kukkus kokku. Seda kivi nägi ta Jumala kuningriigina,
mis murdis inimlikesse kuningriikidesse sisse,
asendades nad kõik Jumala kuningriigi kehtestamisega.
Taaniel arvas, et see kõik saab kohe juhtuma.
Meie teame, et see juhtub 2 staadiums, et selle maailma
kuningriigid on jätkunud kõrvuti Jumala kuningriigiga.
Kuidas seda kõike parimal viisil käsitleda?
Ma arvan, et vaatame esmalt kõiki ennustusi, mis on juba
täide läinud ja siis neid, mis veel ei ole täide läinud.
Teisisõnu vaatame kõiki ennustusi, mis viisid Jeesuse I tulekuni.
Need on toimunud uskumatu detailsusega vastavalt
Taanieli ennustusele. Isegi aeg tema ütlemise aja ja Kuninga
tuleku vahel. Ta rääkis meile ka seda.
See on üsna hämmastav.Meenutades, et meie elame selles lõhes.
Need asjad on juba toimunud ja me saame neid kontrollida.
Ennustused on juba täide läinud. Vaatame ennustust 2. peatükist -
jälle seda hiiglast. Babüloni järgi tulid meedlased ja pärslased.
Nende järgi tulid kreeklased. Kreeklastele järgnesid roomlased.
See kõik on juba täpselt täide läinud.
Nebukadnetsari unenägu on täide läinud ja samuti
Taanieli tõlgendus selle kohta. See on 2. peatükis.
8. peatükis on meil see jäär ja sikk.
Ka see kõik on juba toimunud. Meil on jäär ja sikk,
kellel on 1 sarv. Neist räägib 8. peatükk.
On väga ilmne, et nad vastavad hiiglase kahele osale -
meedlaste-pärslaste impeerium ja kreeka impeerium.
Kogu jäära ja siku kohta öeldu 8. peatükis on täide läinud.
Näiteks pärslaste impeerium oli väga suur, ulatudes Indiast
Egiptuseni. Kogu Türgi kuulus sellesse.
Kogu see ala sai Pärsia impeeriumi osaks.
Nüüd on see muidugi Iraan ja Ajatollah.
Kas mäletate, et Pärsia tsaaril oli suur festival tähistamaks
Pärsia impeeriumi 2500. aastapäeva? Ta ehitas selle kõik uuesti üles.
Ka meie kuninglik perekond läks sinna tähistama.
Pärsia tsaar andis iseendale uue tiitli 2500. aastapäeva puhul.
Kas teate, mis see tiitel oli?
Kuningate kuingas ja isandate isand.
Nüüd võite mind kontrollida. Sel ajal ma kuulutasin, et tsaar
on omadega läbi. Keegi ei anna andale sellist tiitlit ja jää elama.
Väga vähe aega peale seda oli tsaar surnud.
Jumal kontrollib ikka veel ajalugu ja Teda tuleb karta.
Kõik, mis 8. peatükis on öeldud jäära kohta, mis on Pärsia
impeerium, on täide läinud. Võite kõik sellest lugeda.
Sikk - Kreeka impeerium, mis sellele järgnes.
Aleksander Suur. Kas teate, et tema hüüdnimi oli Sikk?
Ta oli vaid 31, kui ta suri, kuid ta vallutas maailma.
See mees sööstis kõikjale, pühkides kõik teised minema.
Teda hüüti viisakalt Aleksander Suureks, kuid ka Aleksander Sikuks.
Taaniel nägi seda kõike ette. Kas pole hämmastav!
Seal oli Kreeka impeerium. Aleksander Suur suri väga
noorelt, 31-aastaselt. Ta oli vabandusi otsiv mees.
See viis tema allakäigule. Peale tema surma jagati tema
impeerium 4 kindrali vahel.
Lisemicus sai Türgi. Cassanda sai Kreeka.
Ptolomy sai Egiptuse. Sulusis sai selle tüki.
Nagu te näete, jäi Iisrael Sulusise ja Ptolomy vahele lõksu.
11. peatükk on kõik põhja ja lõuna kunigatest.
Siin on põhi ja siin on lõuna.
Sulusisest ja Ptolomyst said tõesti Iisraeli rõhujad.
Siit tuleb nüüd kõige hämmastavam ennustus.
Kreeka impeerium jagunes kaheks. Taaniel nägi seda kõike.
Siis ta ütles, et jumalarahva tõeline probleem saab olema
nende kahe vahel. Tegelikult nende kahega ei olnud neil probleeme.
Nad jäid Sulusise ja Ptolomy vahele lõksu.
9. peatükk kätkeb endast hämmastavat ennustust selle kohta,
kui palju aega on jäänud Kuninga tulekuni.
Taanieli järgi 70 nädalat. Heebrea keeles on sõna "nädal" sama, mis
"seitse". Seisekümmend seitset on see tegelikult.
See on 490. Ta ütles alates dekreedist, mis sätestab Babülonist
Jeruusalemma tagasipöördumise, Kuninga tulekuni, on 490 aastat.
Seitsekümmend seitset. Meil tekib siin väike probleem.
Millisele dekreedile ta viitab? Neid oli tegelikult 4.
Oli Koorese dekreet, kes naasmise algatas.
See oli 536. Siis andis Daarjaves välja dekreedi, mille kohaselt
rohkem juute said tagasi pöörduda. Artaxerxes andis välja 2 dekreeti,
mis võimaldas Nehemjal minna ja Jeruusalemm üles ehitada.
Alates millisest dekreedist me seda arvestame?
Kus iganes te seda ka ei arvestaks, viib see meid kas Jeesuse sünnini
või tema ristimiseni. See on hämmastav.
Muidugi on veel üks teine probleem. Kas Taaniel kasutas päikeseaastat,
mis on 365,25 päeva, või kuuaastat, mis on 360 päeva?
Kas ta järgis babüloni- või juudikalendrit?
On hulk kirjandust, kus vaieldake selle üle, mida ta kasutas.
On fakt, et 500 aasta pärast oli Jeesus kohal.
See on mulle piisav. Kõike detaile ei ole võimalik astronoomiliste
probleemide tõttu välja selgitada, kuid see on piisavalt täpne.
Tegelikult viib üks dekreet meid Jeesuse sünnile, teine tema
ristimisele. Mõlemal viisil on Kuningas tulnud.
Kas see ei ole hämmastav, et seda öeldakse 500 aastat enne
selle toimumist ja tal oli õigus? Kuningas oli saabunud.
Te näete, mida ma ütlesin. Hiiglase nägemus 2. peatükis
katab siit siiani. Unustage korraks 7. peatükk.
Jäär ja sikk 8. peatükist katavad siit siiani.
Kas näete, mida ma kattumise all mõtlesin?
7 seitset alguses on 49. Siis on teil 62 seitset ja
siis üks jäi üle. 7x7 on 49. 62 - 434. Kokku 483.
Miks ma seda jagasin? Sellepärast, et see aeg kulus täpselt
Jeruusalemma ülesehitamiseks. Need nädalad katavad Jeruusalemma.
Peale Jeruusalemma ülesehitust on nii pikk periood kuni 69x7
lõpuni ja siis tuleb Kuningas. Siis ta jättis selle 70 nädalat.
Me hakkame seda vaatama, sest ma usun, et 70 nädala juures
vaatas ta sellest tipust mööda ja nägi seda tippu.
Oli üüratu lõhe 69x7 ja 7x7 vahel. Kui te tahate seda kõike näha,
võite lugeda kommentaare. 10. peatükk katab selle perioodi
ja annab tähelepanuväärse nägemuse faktile, et kõik maised konfliktid
on ühitatud käimasolevate taevaste konfliktidega deemonlike
jõudude vahel, mis on maiste kuningriikide taga.
Seal on Taanieli tähelepanuväärne pilguheit, mida liiga paljud
kristlased tänapäeval ületähtsustavad.
Tulen selle juurde kohe tagasi. Iga maise võimu, iga kasvava
kuningriigi taga on deemonlik prints. Inimeste taga, kes tahavad
teisi riike üle võtta, on deemon. Seda on kerge uskuda, kui vaadata
Tšehhoslovakkiat täna. Selles viisis, kuidas nad oma maad
hävitavad, on midagi deemonlikku. Demonlik jõud on hävitav.
Siis ei hoolita sellest mida, tehakse, et olla võimul.
See võtab inimesed üle. Me rääkisime selles 10. peatükis
Pärsia printsist ja Kreeka printsist ja sellest, kuidas Issand
saadab Miikaeli nendega tegelema. See on vaimne sõjapidamine.
Deemonid seal üleval, printsid, kurjad inglid, langenud inglid,
deemonlikud jõud, mis on kõikide nende lahingute taga.
Maised lahingud on vaimsete lahingute peegeldus.
See on Taanieli 10. peatüki unikaalne tõdemus.
Ma lihtsalt soovin, et te märkaksite, et Taaniel ei olnud selle
lahinguga seotud. See on täielikult inglitele jäetud.
Kahjuks on liiga paljud kristlased ehitanud terve strateegia 2 salmile
Taanieli 10. ptk. Seda nimetatakse vaimseks sõjapidamiseks
ja enne kui sul on evangeelne kampaania, pead sa identifitseerima
selle kurja vaimu selle linna üle ja siduma selle, enne kui hakkad
evangeeliumit õpetama. Ma arvan, et see on tõeliselt vale ja meie
tööd hävitav. Jeesus ei öelnud: "Minge kõikide rahvaste juurde,
leidke deemon ja siduge see." Ta ütles:"Minge ja tehke jüngriteks
kõik rahvad." Ma arvan, et see on praegu suur probleem.
Paljudes ringkondades ei ole ma seda rääkides populaarne.
Jätke vaimne sõjapidamine inglitele, kuni nad ise
manifesteerufad. Jeesus ja apostlid ei läinud kunagi deemoneid otsima.
Kui deemon tuli ja neid ründas, siis nad tegelesid sellega.
Ei pea deemoneid otsima ja neid kinni püüdma siduda.
Meie töö on teha jüngriteks ja kui deemonid manifesteeruvad,
siis me tegeleme nendega Jeesuse nimel.
Paulus oli nii kannatlik, et ta ootas 3 päeva, enne kui ajas
deemoni välja tüdrukust, kes nende koosolekuid segas.
Ärge sekkuge vaimsesse sõja- pidamisse, kui deemonid ise ei
manifesteeru. Siis tegelege nendega Jeesuse nimel.
Meil on teine ülesanne - hea sõnumi levitamine Kuningriigist.
Taanielil juhtus see kord palve ajal, et Jumal näitas
talle, mis seal üleval toimus. Jumal tegeles sellega koos
ühe ingliga. Taaniel pidi tegema oma tööd siin all.
Me peame seda taipama. Võite ka liialdada Efesose 6. ptk.
On tõsi, et me ei võitle liha ja verega, vaid taevaste vägede
ja võimudega. Maadlemine tähendab seda, et nemad ründavad teid
esimesena. Ärge minge neid otsima! Me võime eksitusse
sattuda, kui me sellega end seome.
Me peame taipama, et kõik võitlused siin all on reaktsioon
taevastele võitlustele valguse ja pimeduse jõudude vahel.
Taanielil lasti seda näha, kuid Jumal ütles:
"Ma tegelen sellega. Jäta see minu hooleks.
Sina tee oma tööd seal all." Ma tõin selle sisse, sest arvan,
et Taanieli 10. ptk on tõestav tekst sellele, mida vaimseks
sõjapidamiseks peetakse. Läheme 11. peatüki juurde.
11. peatükk katab ainult natukese sellest.
Ma arvan, et 11. peatükk on kõige hämmastavam tulevikuennustus
kogu Piiblis. 35 salmis on 135 põhilist sündmust ennustatud.
See on nii hämmastav. Ma andsin teile kahe poolega A4 lehe.
Me võtame läbi ainult 35 salmi. Võtke see koju kaasa. Mil iganes
mõtlete piibliennustustele, siis võtke see välja ja lugege seda.
See on kõigest väikesest ajaloolõigust, enne kui Kuningas
esmakordselt tuli. 35 salmis on 135 põhilist sündmust.
Ma selgitan lähemalt. Heebrea õpetlased ei suuda seda peatükki
lihtsalt käsitleda.
Nad ütlevad:"Ei ole võimalik, et Taaniel selle kirjutada.
See peab olema kirjutatud 400 aastat hiljem."
Jumal aga teab algusest lõppu ja lõpust algusesse.
Jumal võimaldas Taanielil selle üles kirjutada.
Teile võib see tunduda huvitav, võib-olla ka mitte.
Miliganes on teil vaja tõestust selle peatüki prohveteeringule,
siin on salvestus kogu Piiblist. Piiblis ei ole ühtki teist raamatut
ega ühtki teist peatükki, milles oleks selline uskumatu kontsentratsioon
tulevikuennustustest. Kogu Piiblis on 735 tulevikuennustust, millest
135 on Taanieli 11. peatüki 35 salmis. Kas pole uskumatu!
See on suur usklikkuse test, kui loete sellist peatükki.
12. peatükk puudutab täielikult seda teist sündmustegruppi,
mis juhatavad sisse teise tulemise. Kõik see räägib täideminekust
minevikus, kuid on veel üks asi, millest tahan rääkida.
11. peatükiga seoses tahan ma sellest mehest rääkida.
See on antikristus eKr. See on ainus allikas, mis meil sellest
kohutavast mehest on. Antiochus Epiphanes.
Tema kohta ennustatakse 11.ptk, et ta on juutidele kohutavaim mees
enne Kuninga tulekut. Antiochus Epiphanese nimi
Juudi rahva hulgas. Kohutav.
Mulle vaevalt meeldib rääkida tema tegudest.
Temast sai asepresident ühes Kreeka impeeriumi osas, mis
asus Iisraelist põhjas. Ta oli ühe noorest poisist kuninga
eestkostja. Ta tappis selle poisi ja võttis trooni üle.
Ta nõudis juudiusu minemapühkimist, ta rüvetas templit, ohverdades
siga altaril. Ta tõi templisse prostituudid.
Ta püstitas Jupiteri kuju Jeruusalemma templisse.
See põhjustas makkabite mässu, kui olete seda ajaloost lugenud.
Tema on lõpuaegade antikristuse paralleel.
Need kuuluvad kokku. Üks on teise ettekuulutus.
Kui tahate teada antikristusest, siis lugege sellest mehest.
Vaatame kiiresti ennustusi, mis ei ole veel täitunud.
Tuletame meelde murdmata kivi mäest, mis põhjustab
inimlike monstrumite langemist ja impeeriumite kokkuvarisemist
ja asendamist. See ei ole veel juhtunud. Kuningas, kes kord
tuli, ei ole veel maailmakuningriike üle võtnud. Ta teeb seda 2. korral.
7. peatükk sisaldab mõningaid erilisi asju.
Arvan, et mõned püüavad 7. peatükki 2. peatükiga joondada.
Sellepärast olen ma siia punktiiri pannud - 4 veidrat
elajat 7. peatükis on sama, kui 4 impeeriumit 2. peatükis.
Ma arvan, et see tegelikult ei klapi. Selleks on mitu põhjust.
Meil ei ole aega selle kõigega tegelda.
7. peatükis on meil pilt 4 elajast: lõvi tiibadega, mille järel tuleb
suur karu, mille järel tuleb leopard tiibadega ja 4 peaga.
Selle järel tuleb draakon. Siis tuleb kuningriik, kus Jumala
kuninriik on kehtestatud maa peal Inimesepoja sarnase isiku poolt,
kes tuleb pilvedel, et valitseda kõige kõrgemate pühadega.
See ei ole veel juhtunud. Arvan, et siin on viidatud
Kristuse teisele tulekule. Kui te küsite minult 4 elaja kohta,
siis nad ei sobitu pärslase, kreeklaste ja roomlastega.
Seal on nii palju anomaaliaid. Üks neist on see, et need 3 on
ikka veel kohal, kui see ilmub. Sellega tegeldakse, et kuningriik
saaks tulla. Ma kavatsen siin spekuleerida.
Te peaksite seda ka vaid spekulatsioonina võtma.
Mis on lõvi tiibadega? Need on suurriigid ajaloo lõpul -
Ameerika ja UK. Mida ütleb teile karu? Venemaa.
Mis on leopard? Araabiamaad.
Ma võin eksida. Kui mul on õigus, siis need 3 on ikka veel olemas
kuni lõpuni, kuid nad asendatakse sellega.
Kõige hämmastavam asi, mida inimesed minult tänase kohta
küsivad on: Kas Saddam Hussein ehitab Babüloni uuesti üles?
Siin on kuulutus ühest suurest festivalist,
mille ta korraldas. Siin on Nebukadnetsar ja Hussein kõrvuti.
Ta võrdleb oma profiili.
Nebukadnetsari ja Husseini näod suunati projektori abi pilvedesse.
Siin on Babüloni varemed ja siin on nad uuesti üles ehitatud.
Siin on Ištari väravad lõpetatud.
Saddam pani oma sõduritelegi pähe vana Nebukadnetsari kiivrid
ja riietus nad tuunikatesse. Siin on Babüloni uued väravad,
mis kerkivad varemetele. Kõik saab rekonstrueeritud.
Kogu asi saab jälle usutavaks. Sündmused toimuvad nii kiiresti.
Peame silmad lahti hoidma. Siin on meil 7. peatükk, mis minu
arvates on viimased maailmavõimud, andmas maad
antikristusele ja lõplikule kuningriigi tulekule, kui
Inimese Poeg tuleb aupilves, et tegeleda antikristusega.
Et võtta üle maailma kuningriigid ja et Temast
saaks kuningas. Kõik see on seal kirjas.
Seitsmes nädal on siin. Siis ajab üks häda teist taga.
See jaguneb kaheks 3,5-seks nädalaks.
Isegi Ilmutuse raamat viitab sellele - 1260 päeva, 42 kuud,
3,5 aastat. See on suurte hädade aeg.
Meil pole aega käsitleda kõige selle kohta käivaid arvamusi.
Taaniel nägi seda kõike, nii esimest kui teist tulemist.
12. peatükk on täiesti tulevik. See räägib õigete ja õelate surnust
ülestõusmisest. Õiged säravad nagu tähed igavesti.
Lõplikku kulminatsiooni teame me väga täpselt, kui see toimub.
Miks seda kõike Taanielile Ilmutati?
Ma arvan, et eeskätt julgustusena jumalarahvale. Nende peatükkide
kaudu on jumala rahvast julgustatud seisma kindlalt, vallutama, tooma
mõistmist, kannatusi taluma, puhastuma, kurjale vastu
seisma ja leidma rahu. Need on väga huvutavad põhjused tuleviku
ilmutamiseks. Jumal ei ole meile kogu tulevikku rääkinud.
Kuid ta on rääkinud piisavalt, et me oleksime võimelised neid
asju tegema. Me teame tulevikust piisavalt, et seista kindlalt,
vallutada, tuua mõistmist, taluda kannatust, olla puhastunud,
panna vastu kurjale ja leida rahu.
Mõned inimesed tahavad näha tulevikku lihtsalt uudishimust.
Nad tahavad lihtsalt näha kõiki detaile.
Ma arvan, et peamine põhjus, miks Jumal meile tulevikku
ilmutab, on see, et me suudaksime seda korralikult käsitleda.
Et me võiksime olla valmis. Et me võiksime kindlalt seista ja
teha seda, mida Jumal tahab, et me teeksime.
Taluda kannatust, teades, et lõpp saab olema auline.
Teine põhjus minu arvates on hoiatus uskmatutele,
eriti neile, kes tahavad ehitada inimlikke impeeriume, tahtes
olla väelised inimesed. Lõpuks asendab Inimese Poeg nad kõik.
Me kuulume kogu maailma tulevasele Kuningale.
Inimese Poeg tuleb aupilves ja kehtestab taevakuningriigi
siin maa peal. Meie hakkame valitsema koos nendega.
Olge valmis valitsema. Tema hakkab valitsema
koos Kõigekõrgema pühadega. Meie teame, kes on Inimese Poeg.
Me teame ka, kes on pühad. Te võite valitseda maailma
koos Jeesusega. Olge parem valmis olema head vastutustundlikud
maailmavalitsejad koos Temaga. Aamen.
Tõlkinud: Airi Vasar